Rekordmange sliter med gjelden

Mange har problemer med å håndtere gjelden.

Vis mer byoutline Kallestad, Gorm

Publisert: Oppdatert: 13. mai 2010 22:10 , Publisert: 13. mai 2010 21:43

Fram til april hadde namsmennene mottatt 30 prosent flere søknader om gjeldsordning sammenlignet med i fjor.

Totalt mottok namsmennene 1.894 søknader om gjeldsordning fram til utgangen av april. I samme periode i 2009 var tallet 1.456. Totalt kom det inn 4.779 søknader i fjor, og tallet vil trolig være langt høyere i 2010.

– Det er ikke tvil om at finanskrisen har rammet mange mennesker, og hverdagen er vanskelig. Vi vil i år få det høyeste antall søknader om gjeldsordning som vi har hatt siden ordningen ble innført i 1993, sier Jonny Nauste, leder av Norges Politilederlag.

Han sier det også er et dårlig tegn at flere ikke klarer å betjene husleien sin. Mange familier, barn og voksne, blir rammet av den økonomiske situasjonen, sier Nauste. Antallet utkastelser, såkalte fravikelser, har så langt i år økt med 23,6 prosent. Namsmennene har mottatt 3.684 begjæringer om fravikelse.

Namsmennene har hittil i år mottatt over 78.000 utleggsbegjæringer, en økning på 7,2 prosent.

Flere nyheter på E24.